Cățelușul meu

Muntean Cioclov Yannise Paveline

Am un cățeluș pufos,

Alb și drăgăstos.

Noi cu toții îl iubim

Și cu drag îl îngrijim.

Hoinărim și alergăm,

Toată ziua ne jucăm

Deloc nu ne plictisim

Ne-alintăm și ne iubim.

Vara

Muntean Cioclov Yannise Paveline

Vara-i lungă și frumoasă

Și e tare călduroasă.

Soarele pe cer lucește

Și pe noi ne-nveselește.

Acum e vacanța mare!

Cu toții ne bucurăm,

Mergem la bunici la țară

Și pe câmp noi ne jucăm.

Seara suntem obosiți,

Dar suntem și fericiți.

Ne spălăm, mâncăm, ne rugăm

Și cu toții ne culcăm.

La bunici

Ciobanu Anisia Maria

La bunici ai tot ce vrei

Aer, soare, doi căței

Și-n grădină buburuze

Ce fac zboruri jucăușe.

E frumos să vii aici,

Unde-s pui și gaze mici.

Unde-i buna ce te-alintă

Și într-una te sărută.

La mare

Ciobanu Anisia Maria

Noi suntem acum la mare

Împliniți cu val și soare

Ne distrăm împreună mereu

Cu aripi care zboară

Până la cer.

La mare pescărușii te salută

Și valul bucuros e să te ude,

Nisipul e fierbinte, auriu,

Castelul meu cu scoici e argintiu.

Vacanta

Ciobanu Anisia Maria

În vacanța asta mare

Ne jucăm cu toții-acum,

Ciripit de păsărele

Par și gândurile mele...

Vara asta-i cea mai tare,

Facem totul cu- ncântare...

Jocuri multe, bucurii...

Cât le-am așteptat, copii!

Copilărie

Dancău Nicușor Adrian

Copilărie, vis frumos,

Ești parfumată...simt miros

Ești dulce și aromată.

Eu te-aș vrea în viața toată .

M-ademenești cu jocuri dulci ,

Cu aventuri tot mai prelungi,

Cu prieteni și prietenii,

Copilărie, tu de unde vii?

Vii din zări cu farmec pline?

Te-ai îndreptat doar înspre mine?

Te rog, rămâi în preajma mea,

Copilărie, nu pleca!

Familie

Dancău Nicușor Adrian

Nimic în lumea asta mare

Nu-i ca familia mea sub soare !

Mama mea e numai una

Precum soarele și lun.a

Muncește mult și ne iubește

Sufletul ni-l împlinește

Și pe noi frumos ne crește.

Pe mine și pe surioara mea

Ne-nvață ce-i frumos și bun,

Să nu ne-abatem de la drum.

Și-i este mare ajutor

Tatăl nostru muncitor,

Vesel și cinstit mereu

Ne este-aproape când e greu,

Ne-ndeamnă cu povețe

Și-i place să ne răsfețe.

Vacanță

Dancău Nicușor Adrian

A venit vacanța mare

Și gândul mi-e doar la soare,

La mare, jocuri, bucurii,

Povești, întreceri, prietenii.

Și timpul stă acum în loc

Și se îmbracă cu parfum.

E parfum de promenadă

Asortat cu limonadă.

Curtea casei mă așteaptă,

Cu flori multe mă îmbată.

Și bunica și bunicul

Care își așteaptă piciul.

Jocul notru

Bortă Darius Matei

În fiecare zi

Mă joc cu prietenii.

Noi cu mingea ne jucăm

Și multe goluri noi marcăm.

Iară după atâta joacă,

Noi primim câte-o răsplată.

Înghețată noi mâncăm

Și din plin o savurăm.

Fratele meu

Bortă Darius Matei

Am acasă un pitic,.

E frățiorul meu cel mic

De când pe lume a venit

Eu sunt tare fericit!

El e tare năzdrăvan,

Dar nu are nici un an

Iară până crește mare

Îl ajut să stea-n picioare.